Ivan Patzaichin, cel mai mare canoist român, a murit.
A murit canoistul Ivan Patzaichin, multiplu campion olimpic, mondial şi european. Născut în 1949, Patzaichin avea în palmares 4 medalii de aur și 3 de argint la jocurile olimpice. În prezent, era antrenorul lotului național de caiac canoe.
Ivan Patzaichin, unul dintre cei mai mari campioni pe care i-a avut România, a murit. Canoistul a câştigat 7 medalii la cele 5 Jocuri Olimpice la care a participat şi nici măcar pagaia ruptă nu a putut să îl oprească din drumul spre aurul olimpic."Ivan a plecat și nu se mai întoarce", a anunțat familia sportivului pe facebook."E legendă… un CampiOM s-a transformat în stea. Ivan Patzaichin a plecat dintre noi", a scris Comitetul Olimpic și Sportiv Român pe pagina de facebook.Ivan Patzaichin s-a născut pe 26 noiembrie 1949, la Mila 23, comuna Crişan, în judeţul Tulcea.A fost cvadruplu laureat cu aur la Jocurile Olimpice de vară din 1968, 1972, 1980 și 1984 și triplu laureat cu argint.Viorel Talapan, dublu medaliat olimpic: "Era un om cu suflet mare, se implica foarte mult"Cati Oancea, campioană olimpică la canotaj: "A fost un exemplu pentru toată lumea".